CELEX: 62017TB0148
Language: lv
Date: 2017-12-07 00:00:00
Title: Lieta T-148/17: Vispārējās tiesas 2017. gada 7. decembra rīkojums – Troszczynski/Parlaments (Prasība atcelt tiesību aktu — Noteikumi par Eiropas Parlamenta deputātu izdevumiem un piemaksām — Parlamentārās palīdzības piemaksa — Nepamatoti izmaksāto summu atgūšana — Daļēja nepieņemamība — Daļēja tiesvedības izbeigšana pirms sprieduma taisīšanas)

5.2.2018   
            
            
               LV
            
            
               Eiropas Savienības Oficiālais Vēstnesis
            
            
               C 42/26
            
         Vispārējās tiesas 2017. gada 7. decembra rīkojums – Troszczynski/Parlaments
   (Lieta T-148/17) (1)
   
   ((Prasība atcelt tiesību aktu - Noteikumi par Eiropas Parlamenta deputātu izdevumiem un piemaksām - Parlamentārās palīdzības piemaksa - Nepamatoti izmaksāto summu atgūšana - Daļēja nepieņemamība - Daļēja tiesvedības izbeigšana pirms sprieduma taisīšanas))
   (2018/C 042/39)
   Tiesvedības valoda – franču
   
      Lietas dalībnieki
   
   
      Prasītāja: Mylène Troszczynski (Noyon, Francija) (pārstāvji: sākotnēji M. Ceccaldi, vēlāk F. Wagner, advokāti)
   
      Atbildētājs: Eiropas Parlaments (pārstāvji: G. Corstens un S. Seyr)
   
      Persona, kas iestājusies lietā atbildētāja prasījumu atbalstam: Eiropas Savienības Padome (pārstāvji: A. Jensen, M. Bauer un R. Meyer)
   
      Priekšmets
   
   Prasība, kas ir pamatota ar LESD 263. pantu un ar kuru tiek lūgts atcelt Parlamenta ģenerālsekretāra 2016. gada 23. jūnija lēmumu par to, ka no prasītājas ir atgūstami 56 554 euro, kas nepamatoti samaksāti kā parlamentārā palīdzība, ar to saistīto paziņojumu par parādu un 2016. gada 13. decembra kvestoru lēmumu, ar ko ir noraidīta prasītājas sūdzība par 2016. gada 23. jūnija lēmumu.
   
      Rezolutīvā daļa
   
   
               1)
            
            
               Prasību noraidīt kā nepieņemamu, ciktāl tā attiecas uz prasījumu atcelt Eiropas Parlamenta ģenerālsekretāra 2016. gada 23. jūnija lēmumu par to, ka no Mylène Troszczynski atgūstami 56 554 euro, kas tika nepamatoti samaksāti kā parlamentārā palīdzība, ar to saistīto paziņojumu par parādu, kā arī prasījumu piespriest Parlamentam samaksāt prasītājai 50 000 euro kā atlīdzināmos tiesāšanās izdevumus.
            
         
               2)
            
            
               Daļā par prasījumu atcelt kvestoru 2016. gada 13. decembra lēmumu, ar ko noraidīja prasītājas sūdzību par 2016. gada 23. jūnija lēmumu, vairs nav jālemj.
            
         
               3)
            
            
               M. Troszczynski sedz savus, kā arī atlīdzina Parlamenta tiesāšanās izdevumus.
            
         
               4)
            
            
               Eiropas Savienības Padome sedz savus tiesāšanās izdevumus pati.
            
         
      (1)  OV C 144, 8.5.2017.